તો કેટલાક ધંધાદારીઓએ પણ ત્વરિત લાભની આશાએ ગુજરાતી ફિલ્મોમાં રોકાણ કરીને તેને ‘મત્ર ત્રણ મિત્રોની કોમેડી ફિલ્મો’ ના એક નવા બ્રેકેટમાં બાંધવાની કોશિશ પણ કરી. આમ છતાં ‘છેલ્લો દિવસ’, ‘ગુજ્જુભાઈ ધ ગ્રેટ’, ‘રોંગસાઈડ રાજુ’ કે પછી ‘કેરી ઓન કેસર’ જેવા ઘરેડ બહારના પ્રયાસો પણ થયા જેણે એ ગુજરાતી ફિલ્મોના એક સાચા શુભેચ્છકની આશા જીવંત રાખી કે ગુજરાતી ફિલ્મો પણ એક સમયે મરાઠી કે પછી બંગાળી ફિલ્મોના સ્તરને જરૂર સ્પર્શ કરશે. એ આશાને વધારે પ્રાણવાયુ પૂરો પાડવા આવી છે ‘લવ ની ભવાઈ’ અને આ ફિલ્મ દ્વારા પ્રોડ્યુસર-ડિરેક્ટર દંપત્તિ આરતી વ્યાસ પટેલ અને સંદીપ પટેલે કમાલ કરી દીધો છે.